**Referat fra styremøte i FF-OsloMet 18. september 2018**

Til stede: Erik Dahlgren, Mira Aaboen Sletten, Bennedichte C.R. Olsen, Bjørn Ervik og Arve Angen (referent)

**1.Idf-saker v/Erik**

4/18 (sic). Ressurs til tillitsvalgte

Det skal være en drøfting om fordeling av frikjøpmidler. Vedlagt saken er kun oversikt over ressurser til tillitsvalgte, gjeldende fra august 2015.

Vi vet ikke hvorfor denne saken kommer opp nå, eller hvem som har fremmet saken.

1/18. Campus Lillestrøm – status og prosess videre

Det er ikke lagt ved noen dokumenter til saken. DI-direktør skal orientere på møtet.

2/18. Digital kompetanseutvikling - orientering

Saken gjelder operasjonalisering av strategien for digital transformasjon. Det skal bygges digital kompetanse på alle nivå ved OsloMet, og det følger ved en oversikt over kompetanseområdene som skal tilbys til de ulike målgruppene. Målgrupper er alle ansatte, øverste ledere, øvrige ledere, administrativt ansatte, undervisere og forskere.

Det ønskes innspill til kompetanseområdene.

Ett innspill fra oss er at man til forskere tilbyr noe om prosjektledelse og digitale verktøy for dette.

Vi lurer på om det er en tidsplan for dette arbeidet, og hvordan man skal håndtere tilbakemeldinger fra brukere. Det er en fare her for at man innfører noe mange ikke har bruk for.

3/18. OsloMets videre arbeid med sikkerhet og beredskap.

Heller ikke her ligger det ved sakspapirer.

4/18. Status for meritteringsordning for undervisere ved OsloMet.

Heller ikke her er det vedlagt sakspapirer.

**2.Hvordan arbeider HTV/sekretariatet med saker som ikke avklares i idf-møtet?**

Det ønskes et kort referat eller informasjon fra forrige idf-møte på starten av hvert styremøte. Særlig hvis det er saker som må følges opp.

**3.E-postlister for klubbene**

Det er mulig å få Bit til å lage e-postlister for de enkelte klubbene. Alternativt kan man benytte seg av e-postlistene i Tillitsvalgtportalen på nettsiden til Forskerforbundet sentralt.

Styremedlemmer som ønsker å få opprettet en lokal e-postliste, kan kontakte Arve som tar det videre med it-avdelingen.

**4.Kurs i ansettelser, kobling mellom verneombud og tillitsvalgt**

Vi har søkt om ou-midler til å arrangere dagskurs i ansettelser og forholdet mellom tillitsvalgt og verneombud, på OsloMet for våre tillitsvalgte og medlemmer i råd og utvalg.

Det er et ønske om et «kræsjkurs» i tillitsvalgtarbeid her på OsloMet. De sentrale kursene er ofte for lange, og for «brede».

**5. Hvordan har HTV/sekretariatet samarbeidet med de andre TMOene i forbindelse med årets lønnsforhandlinger?**

Ifølge HTV har det vært dialog med de andre TMOene underveis. Men vi fikk ikke til et forberedende møte før etter sommeren.

Vårt forslag om et flatt tillegg, prosentvis, fikk vi ikke støtte for hos de andre TMOene.

**6.Eventuelt**

I flere av idf-sakene er det ikke lagt ved saksdokumenter. Vi kan ikke drøfte saker når det ikke er vedlagt saksdokumenter. Det er knapt mulig å gjøre jobben som tillitsvalgt hvis en ikke får gjort de nødvendige forberedelser.

Mira orienterte om en ekstern evaluering av SVA. Denne kommer ut på høring.

HTV tok opp sak om excel-liste med lønnsinformasjon som var blitt sendt ut på Fak. SAM.